Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17467

1. Bevezető 1.1 A jelen mellékletben található útmutató anyag az 1972-ben Európában és 1978-ban az Egyesült Államokban elvégzett átfogó vizsgálatok alapján készült, melyek megállapításai általánosságban egymással azonosak. Megjegyzés: Az európai vizsgálat részleteit a 120. számú ICAO körlevél — A légiforgalmi szolgálati útvonal hálózatokban kijelölt egymással párhuzamos repülési útvonalak közötti elkülönítési távolság minimum számítási eljárása — tartalmazza. 1.2 Az útmutató 3. és 4. pontjában található tájékoztató alkalmazásakor vegyék figyelembe, hogy a felhasznált adatok olyan VOR berendezés segítségével végrehajtott navigáción alapulnak, amelyek teljes 2007/70/II. szám mértékben megfelelnek a Doc 8071 — Rádiónavigációs Berendezések Ellenőrzési Kézikönyve — I. kötet előírásainak. Vegyenek továbbá figyelembe olyan tényezőket is, mint például a légijárművek útvonalkeresztezésének gyakorisága különleges üzemeltetési körülmények között vagy a rendelkezésre álló tájékoztatás a légijármű tényleges útirány tartási képességéről bizonyos légtérszakaszokon belül. 1.3 Felhívjuk a figyelmet a 4.2 pontban levő alapfeltételezésre valamint arra a tényre, hogy a 4.1 pontban megadott értékek hagyományos és óvatos számítási módszer alapján kerültek meghatározásra. Ezért ezek alkalmazása előtt vegyék figyelembe a kérdéses légtérre vonatkozó bármely gyakorlati tapasztalatot valamint a légijármű általános navigációs teljesítménye fejlődésének lehetőségét. 1.4 Felkérjük az államokat, hogy részletesen tájékoztassák az ICAO-t a jelen útmutató anyag alkalmazásának eredményeiről.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes